**Էնդրյու Վայբրեխտ** (անգլ.՝ *Andrew Weibrecht.* փետրվարի 10, 1986(1986-02-10), Լեյք Փլեսիդ, North Elba, Էսեքս շրջան, Նյու Յորք, ԱՄՆ), ամերիկացի լեռնադահուկորդ, օլիմպիական խաղերի կրկնակի մեդալակիր։

Ծնվել է Նյու Յորք նահանգի Լեյք Փլեյսիդ քաղաքում։ Փոքր հասակից դահուկներով սահել է մոտակա Ուայթֆեյս լեռան լանջերին։

Վայբրեխտը մրցում է լեռնադահուկային սպորտի բոլոր հինգ մրցաձևերում, բայց մասնագիտանում է հատկապես հսկա ոլորավայրէջքում՝ super-G- ում; Աշխարհի գավաթի խաղարկություններում պատվո հարթակին բարձրանալու իրավունք առաջին անգամ նվաճել է 2015 թվականի դեկտեմբերին՝ զբաղեցնելով երրորդ տեղը Կոլորադոյի Բիվեր Քրիք քաղաքում անցկացված սուպեր-G-ում։

Դահուկավազքային կարիերա
-----------------------

 Վայբրեխտը 2010 թվականի օլիմպիական խաղերում
Վայբրեխն իր նորամուտը աշխարհի գավաթի խաղարկություններում նշել է 2006 թվականի նոյեմբերի 30-ին Բիվեր Քրիքում, 2008 թվականի մրցաշրջանի ընթացքում էլ դարձել աշխարհի գավաթի մրցումների ամբողջ ընդգրկումով արշավորդ։

Վանկուվերի 2010 թվականի ձմեռային օլիմպիական խաղերում պարզ ոլորավայրէջքի մրցումներում Վայբրեխտն զբաղեցրեց 21-րդ հորիզոնականը, իսկ չորս օր անց բրոնզե մեդալ նվաճեց սուպեր-G- ում։

Վայբրեխտը վնասվածքների պատճառով բաց թողեց 2011 թվականի մրցաշրջանի մեծ մասը։ Դեկտեմբերի վերջին ոլորավայրէջքի մարզումների ժամանակ վնասեց մյուս ուսը և դուրս մնաց մնացած մրցաշրջանից, որը ներառում էր 2011 թվականի աշխարհի առաջնությունը։

Սոչիի 2014 թվականի ձմեռային օլիմպիական խաղերում նա արծաթե մեդալ նվաճեց սուպեր-G- ում՝ գերազանցելով թիմակից Բոդե Միլլերին, ով արժանացավ բրոնզե պարգևին։ Ընդ որում՝ Վայբրեխտն առաջատարն էր յուրաքանչյուր մրցափուլում, բացառությամբ վերջինի։ The *Los Angeles Times-ը* Վայբրեխտի դրամատիկ արծաթե մեդալը բնորոշել է որպես «գերհսկա հիասթափություն» և ավելացրել է, որ Վայբրեխտը «ընդամենը 28 տարեկան է, բայց նրա մարմնի վրա ավելի շատ աշխատանք է կատարվել, քան նավաբեկությունից հետո վերականգնվող նավի վրա»։

Աշխարհի առաջնություններում Վայբրեխտի լավագույն արդյունքը 9- րդ տեղն է, որին հասել է 2015 թվականին։

Մինչև 2013 թվականը նա գովազդել է ձմեռային մարզաձևերի համար գույք ու հանդերձանք արտադրող Rossignol ֆիրման, դրանից հետո՝ 2013 թվականի ապրիլից՝ Head ընկերությունը։

Աշխարհի գավաթի խաղարկությունների արդյունքները
---------------------------------------------

### Վերջնագծի հատումների լավագույն տասնյակը

* 2 պատվո հարթակ՝ պոդիում - (2 SG )
* 11 լավագույն տասնյակ – (2 DH, 9 SG )

| Տարին | Ամսաթիվը | Մրցավայրը | Մրցաձևը | Գրաված տեղը |
| --- | --- | --- | --- | --- |
| **2008 թ** | 29 նոյեմբերի 2007թ | Բիվեր Քրիք, ԱՄՆ | Լանջասահք | 10 |
| **2012 թ** | 3 դեկտեմբերի 2011թ | Սուպեր-G | 10 |
| **2014 թ** | 2 մարտի 2014 թ | Կվիտֆյել, Նորվեգիա | Սուպեր-G | 7 |
| **2015 թ** | 6 դեկտեմբերի 2014թ | Բիվեր Քրիք, ԱՄՆ | Սուպեր-G | 10 |
| 23 հունվարի 2015թ | Կիցբյուել, Ավստրիա | Սուպեր-G | 5 |
| 8 մարտի 2015թ | Կվիտֆյել, Նորվեգիա | Սուպեր-G | 5 |
| **2016թ** | 4 դեկտեմբերի 2015թ | Բիվեր Քրիք, ԱՄՆ | Լանջասահք | 5 |
| 5 դեկտեմբերի 2015թ | Սուպեր-G | **3** |
| 18 դեկտեմբերի 2015թ | Վալ Գարդենա, Իտալիա | Սուպեր-G | 5 |
| 22 հունվարի 2016թ | Կիցբյուել, Ավստրիա | Սուպեր-G | **2** |
| 13 մարտի 2016թ | Կվիտֆյել, Նորվեգիա | Սուպեր-G | 5 |

### Մրցաշրջաններում գրաված տեղերը

| Տարին | Տարիքը | Ընդհանուր հաշվարկով | Ոլորավայրէջք | Հսկա ոլորավայրէջք  | Սուպեր-G | Լանջասահք | Համակցված |
| --- | --- | --- | --- | --- | --- | --- | --- |
| 2008 թ | *22* | 93 | — | — | — | 39 | 38 |
| 2009 թ | *23* | 97 | — | — | 30 | 42 | 48 |
| 2010 թ | *24* | 54 | — | — | 23 | 26 | 40 |
| 2011 թ | *25* | (168) | *վիրավորվել 2010 թվականի դեկտեմբերին* |
| 2012 թ | *26* | 83 | — | — | 24 | — | — |
| 2013 թ | *27* | 101 | — | — | 29 | — | — |
| 2014 թ | *28* | 68 | — | — | 22 | — | 33 |
| 2015 թ | *29* | 40 | — | — | 12 | 46 | 26 |
| 2016թ | *30* | 22 | — | 56 | 8 | 22 | — |
| 2017թ | *31* | 87 | — | — | 27 | 39 | — |
| 2018 թ | *32* | 106 | — | — | 30 | — | — |

Արդյունքներն աշխարհի առաջնություններում
---------------------------------------

|  Տարին  |  Տարիքը  |  Ոլորավայրէջք  |  Հսկա  ոլորավայրէջք  | Սուպեր-G | Լանջասահք | Համակցված |
| --- | --- | --- | --- | --- | --- | --- |
| 2009 թ | *23* | — | — | 39 | DNF | DNS2 |
| 2011 թ | *25* | *վնասվածք ստացավ, չմասնակցեց* |
| 2013 թ | *27* | — | — | DNF | 22 | — |
| 2015 թ | *29* | — | — | 20 | 9 | — |
| 2017թ | *31* | — | — | DNF | — | — |

Օլիմպիական արդյունքները
-----------------------

|  Տարին  |  Տարիքը  |  Ոլորավայրէջք  |  Հսկա  ոլորավայրէջք  | Սուպեր-G | Լանջասահք | Համակցված |
| --- | --- | --- | --- | --- | --- | --- |
| 2010 թ | *24* | — | — | 3 | 21 | 11 |
| 2014 թ | *28* | — | — | 2 | — | DNF2 |
| 2018 թ | *32* | — | — | DNF | — | — |

Անձնական կյանք
--------------

Վայբրեխտը ծնվել և մեծացել է Լեյք Փլեյսիդում; Ընտանիքի հինգ երեխաներից չորրորդն էր։ Փոքր հասակից դահուկներով սահել է մոտակա Ուայթֆեյս լեռան դժվար լանջերին, որտեղ անց են կացվել 1980 թվականի ձմեռային օլիմպիական խաղերի լեռնադահուկային մարզաձևերի մրցումները։ Լեռնադահուկային սպորտում նրա հմտանալուն մեծապես նպաստել է Նյու Յորքի դահուկային կրթական հիմնադրամի (NYSEF) ծրագրում ընդգրկվելը։

Վայբրեխտը հաճախել է Լեյք Փլեյսիդի Նորթվուդ դպրոցը, ինչպես նաև Յուտա նահանգի Փարք Սիթի քաղաքիձմեռային մարզաձևերի դպրոցը։ Այնուհետև սովորել է Նյու Հեմփշիր նահանգի <a href="https://en.wikipedia.org/wiki/Hanover,\_New\_Hampshire" rel="mw:ExtLink" title="Hanover, New Hampshire" class="cx-link" data-linkid="536">Հանովեր</a> քաղաքի Դարթմութ քոլեջում, որն ավարտել է 2015 թվականին երկրաբանի որակավորումով։ 2012 թվականին նա ամուսնացել է իր երկարամյա ընկերուհու՝ Դենյա Ռենդի հետ։

Ծանոթագրություններ
------------------

1. ↑  «Men's Super G – Beaver Creek, USA». FIS. 2015 թ․ դեկտեմբերի 5.
2. ↑  Bode Miller Wins Silver Medal in Olympic Super-G - The New York Times
3. ↑  Injury sidelines Weibrecht for season
4. ↑  «Andreas Romar, Andrew Weibrecht move to Head». FIS Ski. 2013 թ․ ապրիլի 10. Վերցված է 2015 թ․ դեկտեմբերի 5-ին.
5. ↑  Collins, Jim. «The Contenders». Dartmouth Alumni Magazine. Վերցված է 2014 թ․ փետրվարի 17-ին.
6. ↑  «Denja & Andrew». Արխիվացված է օրիգինալից 2014 թ․ փետրվարի 23-ին. Վերցված է 2014 թ․ փետրվարի 17-ին.

Արտաքին հղումներ
----------------

* Andrew Weibrecht at the International Ski and Snowboard Federation
* Andrew Weibrecht World Cup standings at the International Ski Federation
* Andrew Weibrecht at Ski-DB Alpine Ski Database
* Andrew Weibrecht at U.S. Ski Team
* Andrew Weibrecht at Team USA (archived)
* Andrew Weibrecht at Olympics.com
* Էնդրյու Վայբրեխտ – օլիմպիական վիճակագրությունը *Sports-Reference.com* կայքում (անգլ.)
* Andrew Weibrecht at Head.com

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FIS (դահուկավազք) · Olympic Channel · ski-db.com · ԱՄՆ օլիմպիական կոմիտե · ՄՕԿ |

 |